hotchpotch/miracl-hf-unified huggingface dataset:
Robert I (Dreux)
Robert I Suuri (ransk. "Robert Ier de Dreux dit le Grand") (n. 1123 – 11. lokakuuta 1188) oli Dreux’n kreivi ja Ranskan kuninkaan Ludvig VI:n ja hänen puolisonsa Savoijin Adèlaiden viides poika.
Robert sai vuonna 1137 apanage-läänityksenä isältään Dreux’n kreivikunnan, joka oli Kapetinki-suvun vanhoja perintömaita ja kuninkaan titulaariin kuuluva arvo. Tämän arvon Robert piti itsellään aina vuoteen 1184 saakka, jolloin hän luovutti sen pojalleen Robert II:lle.
Vuonna 1145 solmimansa avioliiton, Évreux’n Harvissen kanssa, myötä Robert sai itselleen myös Perchen kreivikunnan. Vuonna 1152 hän solmi jälleen edullisen avioliiton Agnès de Brainen kanssa, sillä nyt hänen hallintaansa tulivat Braine-sur-Veslen kreivikunta sekä Fère-en Tardenoisin, Pontarcyn, Neslen, Longuevillen, Quincy-en-Tardenoisin, Savignyn ja Baudementin läänitykset.
Robert I osallistui toiseen ristiretkeen ja sen yhteydessä Damaskoksen piiritykseen vuonna 1148. Vuonna 1154 hän osallistui englantilaisia vastaan tähdättyyn Séezin piiritykseen ja vuonna 1158 hän taisteli englantilaisia vastaan avoimessa sodassa.
Robert I ehti Kapetinki-suvun miesten tapaan eläessään useampaan avioon ja yleisesti ne olivat hänen kannaltaan poliittisesti, taloudellisesti ja vallan kannalta erinomaisen onnistuneita.
Enaimmäisen avioliittonsa Robert I solmi noin vuonna 1140 Rochefortin kreivin Anseau de Garlanden tyttären Agnèsin (1122–1143) kanssa. Avioliitosta syntyi:
Toisen avioliittonsa Robert I solmi noin vuonna 1144 Salisburyn kreivin Gautier d’Évreux’n tyttären Harvisen (1118–1152) kanssa. Tästä avioliitosta syntyi:
Kolmannen avioliittosa Robert I solmi vuonna 1152 Brainen kreivin Guy de Baudemontin tyttären Agnèksen kanssa (1130–1202 tai 1218). Tästä avioliitosta olivat lapset:
Jukka-Pekka Saraste
Jukka-Pekka Saraste (s. 22. huhtikuuta 1956 Heinola) on suomalainen kapellimestari.
Saraste toimi Radion sinfoniaorkesterin ylikapellimestarina vuosina 1987–2001. Tällä kaudella orkesteri levytti keskeisiä suomalaisten säveltäjien suurteoksia. Hän toimi myös Toronton sinfoniaorkesterin musiikillisena johtajana vuosina 1994–2001. Syksyllä 2006 Saraste seurasi André Previniä Oslon filharmonisen orkesterin ylikapellimestariksi. Hän jätti tehtävän 2013 orkesterin taloudellisen tilanteen heikennyttyä sponsorirahojen vähentymisen vuoksi vaikka oli orkesteriin musiikillisesti tyytyväinen. Vuodesta 2008 hän toimi Lahden sinfoniaorkesterin taiteellisena neuvonantajana, mutta luopui siitäkin tehtävästä 2011. Helsingin musiikkitalon valmistuttua hän lisää esiintymisiä Helsingissä. Saraste valittiin WDR Sinfonieorchester Kölnin eli Kölnissä sijaitsevan Westdeutschen Rundfunks -yleisradioyhtiön sinfoniaorkesterin ylikapellimestariksi vuosiksi 2010–2013. Häntä ennen virkaa hoiti Semjon Bytškov.
Tuvan autonominen alue
Tuvan autonominen alue oli Neuvostoliiton hallintoalue nykyisen Tuvan tasavallan alueella Etelä-Siperiassa. Alue muodostettiin 11. lokakuuta 1944, jolloin itsenäinen Tannu-Tuvan tasavalta ("Tuvan kansantasavalta") liitettiin Neuvostoliittoon, jossa se tuli kuulumaan autonomisena alueena Venäjän sosialistiseen neuvostotasavaltaan. Tuvan autonomisesta alueesta muodostettiin Tuvan autonominen sosialistinen neuvostotasavalta 10. lokakuuta 1961.
Hugo Magnus (Vermandois)
Hugo I Magnus tai Hugues Suuri (1057 – 18. lokakuuta 1102) oli Vermandois’n ja Valois’n kreivi, frankkien kuninkaan Henrik I:n ja Kiovan Annan poika sekä kuningas Filip I:n veli.
Vuoden 1096 alkupuolella Hugo ja hänen veljensä kuningas Filip aloittivat keskustelun ristiretkestä, olivathan Clermontin kirkolliskokouksen uutiset jo ehtineet Pariisiin saakka. Filip itse ei voinut osallistua ristiretkeen, sillä paavi oli julistanut hänet pannaan. Historiallisten tarinoiden mukaan Hugo teki päätöksensä ristiretkeen osallistumisesta 11. helmikuuta 1096 nähdyn kuunpimennyksen vaikutuksesta.
Vuoden 1196 kesällä Hugo otti yhdessä Gedefroy de Buillonin kansan ristiretkiviitan ja heidän johtamansa armeija lähti matkaan Ranskasta Italian kautta itään. He ylittivät Adrianmeren Bysantin keisarikunnan alueella, eli he eivät kulkeneet maateitse muiden ristiretkeläisarmeijoiden tavoin. Hugon sotilaat ylittivät meren Barin kaupungin luona, mutta monet alukset tuhoutuivat myrskyssä ennen pääsyään perille Konstantinopoliin. Kuitenkin Hugo itse ja suuri osa hänen armeijaansa pelastui ja pääsi perille välietappiin. Suuria vaikeuksia syntyi kuitenkin suhteesta Bysantin keisari Aleksios I:seen, joka suhtautui ristiretkeläisiin erittäin varovaisesti.
Varsinaiset taistelut Pyhällä maalla eivät sujuneet Hugolta toivotulla tavalla, ja avun saanti esimerkiksi Bysantista takerteli erittäin pahasti. Antiokian valtauksen jälkeen hänen sanotaan saaneen lisänimensä Magnus (suuri). Kun turkkilaiset yrittivät uudelleen Antiokian valtausta, Hugo jätti taistelun sikseen ja palasi takaisin Ranskaan lupaamaansa velvoitetta täyttämättä. Jerusalemin valloitus vuonna 1099 sai hänet tuntemaan häpeää teoistaan, ja poissaolonsa korvaamiseksi hän lähti uudelleen Palestiinaan. Hän haavoittui Halys-virralla käydyssä taistelussa ja kuoli myöhemmin Tarsoksessa.
Hugo avioitui Vermandois’n ja Valois’n kreivin Herbert IV:n tyttären Adélaiden (n. 1062–1122) kanssa. Hän peri kreivikunnan itselleen langoltaan Eudes I:ltä vuonna 1084. Näin Hugo edustaa hyvin keskiajan hallitsijaperheen nuorempaa poikaa, jonka piti pyrkiä saamaan omat maa-alueet vähintään edullisen naimakaupan myötä ja lisäksi osallistua ristiretkiin maallisen kunnian ja maineen hankkimiseksi. Vermandois’n kreivinä hän perusti tämän kreivikunnan Kapetinkien dynastian.
Avioliitostaan Adélaide de Vermandoisin kanssa Hugolla oli seuraavat lapset:
Wound Creations
Wound Creations on helsinkiläisen Amoral-yhtyeen esikoisalbumi vuodelta 2004. Albumi julkaistiin alun perin Rage of Achillesin kautta sekä myöhemmin Spikefarm Recordsin kautta bonuskappaleella täydennettynä.Bonuskappale ”Metamorphosis” lisättiin, kun levy julkaistiin uudelleen levy-yhtiö Spikefarm Recordsin kautta.
Villu Tamme
Villu Tamme (s. 2. marraskuuta 1963 Tallinna, Neuvostoliitto) on virolainen punk-muusikko ja kirjailija. Tamme on soittanut muun muassa yhtyeissä nimeltä Türa, Velikije Luki, J.M.K.E. ja Vürst Trubetsky & J. M. K. E. Tamme on julkaissut monien musiikkilevyjen ohella myös runokokoelmia ja hänellä on ollut Virossa myös oma TV-show. Tamme on laatinut työkseen sanaristikkoja.
Decrowning
Decrowning on helsinkiläisen Amoral-yhtyeen toinen studioalbumi vuodelta 2005. ¹ Ainoastaan Japanin-painoksella.
Robert Sternberg
Robert J. Sternberg (s. 8. joulukuuta 1949 Newark, New Jersey, Yhdysvallat) on yhdysvaltalainen psykologi. Hän on tutkinut muun muassa älykkyyttä, viisautta, luovuutta ja rakkauden sekä vihan psykologiaa.
Sternberg on toiminut muun muassa dekaanina Tuftsin yliopistossa ja PACE-keskuksen johtajana siirryttyään sinne Yalen yliopistosta, jossa hänellä oli psykologian professuuri.
Sternberg on saanut psykologian alalla lukuisia kansallisia ja kansainvälisiä huomionosoituksia sekä palkintoja. Hänellä on myös neljä eurooppalaista kunniatohtorin arvoa (Espanja, Ranska, Belgia, Kypros). Sternberg on yksi eniten viitatuista tutkijoista psykologian oppikirjoissa. Hän on laatinut yli 950 referee-julkaisua ja kuuluu muun muassa "Contemporary Psychology" -lehden toimituskuntaan. Vuonna 2003 hän toimi APA:n (American Psychological Association) puheenjohtajana.
Sternbergin ”rakkaus on tarina” -teoriassa ihmisten välillä syntyvien parisuhteiden luonne riippuu siitä, millaisia sisäisiä tarinoita rakkaudesta osapuolet toteuttavat. Haastattelututkimusten pohjalta Sternberg on löytänyt 26 erilaista rakkaustarinan tyyppiä. Jokainen näistä tarinoista sisältää selvästi erottuvia etuja ja haittoja, ja monet niistä ovat yhteen sovittamattomia. Parisuhteen osapuolet siis pyrkivät toteuttamaan parisuhteessaan omaa rakkaustarinaansa ja näkemään myös kumppaninsa oman rakkaustarinansa viitekehyksestä. Mikäli molempien osapuolten tarinat sopivat yhteen, parisuhteella on paremmat edellytykset toimia kuin, jos heidän tarinansa ovat ristiriitaiset keskenään.
Sternberg on analysoinut rakkaudessa kolme elementtiä: 1) läheisyys, 2) intohimo ja 3) omistautuminen. Erilaisia rakkauden vaiheita ja lajeja ovat:
MC (hip hop)
MC on hip hop -piireissä käytetty nimitys rap-muusikosta. Se juontuu englannin kielen sanoista master of ceremonies () tai "microphone controller".
MC tuottaa riimeillä hip hop -musiikkiin räppäystä eli ”puhelaulua” ja (joissain tapauksissa) laulua. Ensimmäisiä tällaisia oli esimerkiksi Kool Moe Dee, joka haastoi MC Busy Been sekä MC EnaqPanen räppäyksellä eikä yleisön tunnelmaa nostattavalla funk-tyylisellä räpillä. Suomen ensimmäisenä MC:nä pidetään General Njassaa.
Venno Vanamölder
Venno Vanamölder (s. 7. elokuuta 1963) on virolainen muusikko, joka on soittanut rumpuja yhtyeissä Verine Pühapäev, J.M.K.E., Vürst Trubetsky & J. M. K. E. ja P.W.A.. Muusikon töiden ohella Vanamölder on toiminut ainakin logistiikkatyöläisenä.
Persepolis
Persepolis ( 'persialaisten kaupunki') oli muinaisen Persian valtakunnan pääkaupunki Akemenidien hallitsijasuvun aikana. Kaupungin perusti Dareios I vuonna 518 eaa. Persepolis sijaitsi nykyisen Iranin Farsin provinssin alueella, linnuntietä noin 49 kilometriä (maanteitse 57 km) Šīrāzista koilliseen ja noin 660 kilometriä Teheranista etelään.
Persepoliin suurin rakennus oli 3 600 neliömetriä kattava "Apadana". Aleksanteri Suuren joukot tuhosivat kaupungin osittain vallatessaan sen vuonna 330 eaa.. Tämän jälkeen kaupunkia alettiin rakentaa uudelleen erään kivipenkereen itäpuolelle rakennetun linnoituksen ympärille. Tässä linnoituksessa oli Kserkseen portti. Tämän linnoituksen eteläportaali avautui kohti kaupungin tärkeintä rakennusta. Lähellä Persepolista Naqš-e-Rustemissa on yhteen kallioon hakattu neljän kuninkaan haudat. Persepolis oli myös Persian valtakunnan 2500-vuotisjuhlan päänäyttämö vuonna 1971. Kohde liitettiin maailmanperintöluetteloon vuonna 1979.
14 tuntia
14 tuntia ("Fourteen Hours") on amerikkalainen elokuva vuodelta 1951.
Grace Kelly nähdään tässä elokuvassa ensimmäisessä elokuvaroolissaan, mistä elokuva nykyisin parhaiten tunnetaan. Mustavalkoisen elokuvan ohjasi Henry Hathaway.
Apologetiikka
Apologetiikka tarkoittaa jonkin opin, erityisesti kristinuskon järjestelmällistä ja rationaalista puolustamista. Sana tulee kreikan kielen sanasta απολογια ("apologia"), joka tarkoittaa hyökkäyksen kohteena olevan näkökannan puolustamista. Apologetiikan harjoittajaa kutsutaan "apologeetaksi", "apologeetiksi" tai "apologistiksi".
Ennen kristiuskon leviämistä kirjoitettuihin apologeettisiin teoksiin kuuluvat Platonin "Apologia" eli "Sokrateen puolustuspuhe", jonka aiheena on Sokrateen puolustus hänen oikeudenkäynnissään, sekä muut Sokrateen puolustuspuheet. "Apologia"-nimisen teoksen julkaisi myös kirjailija Apuleius puolustaakseen itseään noituussyytöksiä vastaan.
Nykyään apologetiikalla tarkoitetaan yleensä kristinuskon teologista puolustamista. Toisella vuosisadalla jälkeen ajanlaskun alun apologetiikkaa harjoitettiin puolustettaessa kristinuskoa roomalaisille ja juutalaisille. Nämä kirjoitukset oli usein laadittu oikeudessa esitettävän puolustuspuheen muotoon. Varhaiseen kristilliseen apologetiikkaan kuuluvat useiden varhaiskristillisten kirjailijoiden työt, kuten Justinus Marttyyrin Marcus Aureliukselle suunnatut apologit, sekä useiden kirkkoisien, kuten Origeneen ja Tertullianuksen teokset.
Keskiajalla kristityt teologit perustelivat uskon totuuksien luotettavuutta. Anselm Canterburylainen ja Tuomas Akvinolainen esittivät kuuluisat todistuksensa Jumalan olemassaolosta. Tuomas Akvinolainen kirjoitti myös islamilaisten filosofien esittämien ajatusten torjumiseksi.
Reformaation jälkeen Blaise Pascal kirjoitti vuodesta 1656 alkaen teostaan, jonka katkelmat tunnetaan nimellä "Mietteitä".
Olympia
Olympia viittaa seuraaviin:
Olympia varsinkin yhdyssanojen alkuosana viittaa yleensä olympiakilpailuhin rakennettuihin suorituspaikkoihin:
Vürst Trubetsky &amp; J. M. K. E.
Vürst Trubetsky & J. M. K. E. ("Vürst Trubetsky & Joodikud Moskva Kohviku Eest") oli vuosina 1986-1988, 2001 ja 2006 vaikuttanut virolainen punk-yhtye, jonka esittämä materiaali on tullut myöhemmin tunnetuksi lähinnä Vennaskond-yhtyeen esittämänä. Yhtyeessä vaikuttivat kaksi Viron tunnetuinta punk-muusikkoa, Villu Tamme ja Tõnu Trubetsky, ja sitä onkin usein kutsuttu virolaisen punk-musiikin "dream-teamiksi". Yhtyeen materiaalia on julkaistu CD-levyllä nimeltä "Rotipüüdja", joka sisältää 16 live-äänitystä ja J.M.K.E.:n C-kasetilla "Rumal nali".
Koagulaatio
Aerosolifysiikassa koagulaatiolla tarkoitetaan aerosolihiukkasten törmäämistä ja takertumista toisiinsa kaasumaisessa väliaineessa. Toisiinsa törmäävät hiukkaset voivat kimmota toisistaan, sulautua yhdeksi suuremmaksi pallomaiseksi hiukkaseksi tai takertua toisiinsa muodostaen useasta erillisestä hiukkasesta koostuvan agglomeraatin. Koagulaatio kasvattaa siten suurempien aerosolihiukkasten kokoa ja poistaa pienempiä hiukkasia. Näin ollen hiukkaskokojakauma painottuu suurempiin hiukkasiin ja hiukkasten lukumääräpitoisuus pienenee.
Hiukkaskokoluokkien a ja b välisten törmäysten lukumäärä formula_1 aika- ja tilavuusyksikköä kohden eli koagulaationopeus määritellään:
formula_2
missä alaindeksit a ja b viittaavat koaguloituviin hiukkaskokoluokkiin "a" ja "b", formula_3
on hiukkasten a ja b ominaisuuksista riippuva koagulaatiokerroin ja formula_4 ja formula_5 ovat hiukkaskokoluokkien a ja b lukumääräpitoisuudet. Mikäli kaikki törmäykset eivät johda koaguloitumiseen, voidaan yhtälön oikealle puolelle lisätä vielä törmäystehokkuutta kuvaava termi.
Brownin liikkeestä johtuva terminen koagulaatio on tärkein koagulaatiomekanismeista. Brownin liike on kaasumolekyylien ja hiukkasten satunnaista lämpöliikettä, jonka määrä riippuu lämpötilan lisäksi hiukkasten massasta. Satunnaisen liikkeen johdosta hiukkaset joutuvat kosketusetäisyydelle ja voivat koaguloitua. Suuret hiukkaset liikkuvat vähemmän Brownin liikkeen vaikutuksesta. Pienet hiukkaset liikkuvat nopeammin kun taas suuremmilla on enemmän törmäyspinta-alaa. Sen vuoksi koagulaatio on tehokkainta keskenään huomattavan erikokoisten hiukkasten välillä.
Kinemaattisella koagulaatiolla tarkoitetaan ulkoisen voiman ansiosta samaan suuntaan kulkevien hiukkasten törmäämistä toisiinsa johtuen niiden nopeuserosta. Tärkein kinemaattisen koagulaation aiheuttaja luonnollisissa prosesseissa on painovoima. Suuremmat hiukkaset putoavat suhteessa pienemmän ilmanvastuksensa vuoksi nopeammin kuin pienet hiukkaset ja siten pudotessaan törmäävät alapuolellaan oleviin hitaammin putoaviin hiukkasiin. Painovoiman lisäksi hiukkasten nopeusero voi aiheutua väliaineen paikallisista nopeuseroista, turbulenssista tai hiukkasten välisistä sähköisistä vuorovaikutuksista.
Puntala-rock
Puntala-rock on vuosittain Lempäälässä järjestettävä punk-festivaali. Se on punk-kulttuurin kannalta merkittävä, sillä muita vastaavia punkiin keskittyneitä rock-festivaaleja ei Suomessa järjestetä. Pääjärjestäjänä on Lempäälän karuselli ry (LeKa).
Puntala-rockin historia alkaa jo 1980-luvulta. 1990-luku oli hiljaiseloa, mutta vuonna 2000 tapahtuma palasi takaisin kalentereihin. Festivaali ajoittuu heinäkuun viimeiselle viikonlopulle. Festivaalialueena toimii Puntalan leirialue, joka sijaitsee noin 15 km Lempäälän keskustasta Pirkkalan suuntaan.
Puntala-rockissa ei ole ikärajaa.
Antonov An-26
Antonov An-26 on neuvostoliittolais-venäläinen Antonov An-24:stä kehitetty keskipitkän ja lyhyen matkan sotilaskuljetuslentokone, josta tuli yleinen Varsovan liiton maissa. Konetyyppiä käytetään edelleen mm. kaupallisilla rahtilennoilla.
Ukrainalaisen Antonovin Venäjän ilmavoimissa korvannee Iljušin Il-115.
Jaipur
Jaipur (hindiksi: जयपुर) on Rajasthanin osavaltion pääkaupunki Intiassa. Jaipurin perusti maharadža Jai Singh II vuonna 1727.
Vuoden 2011 laskennassa Jaipurissa oli noin 3,07 miljoonaa asukasta.
Jaipur on harvinaisuus Intian esimodernien kaupunkien joukossa. Sen kadut ovat leveitä ja säännöllisiä.
Merkittävä nähtävyys on palatsikompleksi Hawa Mahal. Viisikerroksinen palatsi on rakennettu punaisesta ja vaaleanpunaisesta hiekkakivestä. Maharadža Sawai Pratap Singh rakennutti sen 1797. Toinen merkittävä rakennus on Jantar Mantar, Jai Singhin observatorio.
Jaipurin kansainvälinen lentoasema palvelee kaupunkia ja sen ympäristöä.
Puntalan leirintäalue
Puntala on Lempäälän kunnassa sijaitseva leirintäalue. Puntalassa järjestetään vuosittain yksi Suomen tärkeimmistä punk-festivaaleista Puntala-rock. Puntalan omistaa Lempäälän kunta ja paikkaa vuokrataan myös muille käyttäjille.
Scooby-Doo
Scooby-Doo on Hanna-Barbera Productionsin (nykyinen Cartoon Network Studios) tuottama suosittu piirrossarja, jonka loivat Joe Ruby ja Ken Spears. Sarjan päähenkilönä on salapoliisikoira Scooby-Doo, joka ratkoo mysteerejä teini-ikäisten ystäviensä Velman, Shaggyn (Nuhru), Freddien ja Daphnen kanssa. Heidät tunnetaan yhdessä nimellä Mysteeripoppoo, joka otettiin käyttöön alkuperäisen sarjan jälkeen. Viisikko ajelee ympäri maailmaa vihreällä pakettiautollaan ja ratkoo mysteereitä, joihin usein liittyy jokin kertomus aaveista ja muista yliluonnollisesta voimista. Jakson lopussa paljastuu, että yliluonnollisten ilmiöiden takana onkin aivan tavallinen rikollinen naamiaisasuun pukeutuneena. Myöhemmissä sarjoissa Scooby-Doon sukulaiset esiintyvät ensi kertaa, kuten serkku Scooby-Dum ja siskonpoika Scrappy-Doo, jolla oli Scooby-Doon kanssa päähahmoja animaatiosarjassa "Scooby-Doo and Scrappy-Doo".
Konseptista luotiin ensimmäinen animaatiosarja "Scooby-Doo, Where Are You!" vuonna 1969, jonka loivat Joe Ruby ja Ken Spears Hanna-Barbera Productionsin tuottamana. Tuotannossa olivat mukana myös CBS-kanavan pääjohtaja Fred Silverman ja hahmojen suunnittelija Iwao Takamoto. Ensimmäisestä sarjasta tuotettiin yhteensä 25 jaksoa, jotka esitettiin vuoteen 1970 asti. Tämän jälkeen Scooby-Doo sai useita spin-off-sarjoja ja erikoisjaksoja, kunnes Warner Bros. Animation hankki sarjan oikeuden itselleen vuonna 1997. Tämän jälkeen Scooby-Doosta on tuotettu kaksi televisiosarjaa ja elokuvaa, sekä useita suoraan videolle julkaistuja elokuvia. Vaikka ohjelman konsepti ja päähahmot, sekä heidät iät ovat vaihdelleet merkittävästi vuosien saatossa, sarjan keskeisin idea on pysynyt samana, jossa puhuva koira Scooby-Doo ja neljä teini-ikäistä ratkovat mysteereitä.
Vejle
Vejle on Tanskassa Etelä-Tanskan alueella sijaitsevan Vejlen kunnan keskustaajama. Vuoden 2012 alussa taajamassa oli 51 804 asukasta.
Vuonna 2009 Vejle oli Tanskan 9. suurin taajama 50 654 asukkaallaan. Vejle on Etelä-Tanskan alueen pääkaupunki.
Vejle perustettiin 1100-luvulla saarelle, jokilaakson suistoon. Ensimmäinen maininta kaupungista on vuodelta 1256. Yhdyskunnalle myönnettiin kaupunkioikeudet vuonna 1372, mutta vasta 1800-luvun puolivälissä teollistuminen myötä Vejle muotoutui nykypäivän suosituksi ja varakkaaksi alueensa pääkaupungiksi.
Kaupungissa on kukoistavia kävelykatuja ja historiallisia rakennuksia. Kulttuuria Vejlessä tarjoaa konserttihalli, musiikkitetteri ja kansainvälinen Casino Munkebjerg. Lisäksi kaupungissa pidetään erilaisia kulttuuritapahtumia. Vejlessä on myös useita museoita, muun muassa hiljattain uudistettu Vejlen taidemuseo, joka sisältää merkittäviä kokoelmia Tanskan ja Euroopan kuvataiteesta, ja Økolariet käytännön oppimiskeskus luonnosta, ympäristöstä ja sähköntuotannosta.
Muita nähtävyyksiä ovat muun muassa Vejlen vanhin rakennus Pyhän Nikolain kirkko 1200-luvulta, ja kaupungin maamerkkinä toimiva tuulimylly vuodelta 1847.
Vejle ympärillä oleva luonto on rikasta. Laakson seinämillä kasvaa metsää ja Dyrehavenin hirvieläinpuistossa laiduntaa japaninpeuroja.
Kaupungin Vejle BK -jalkapallojoukkue pelaa korkeimmalla sarjatasolla Tanskan SAS-Liigassa.
Säveltäjä, viulisti ja teatterikapellimestari Jacob Gade syntyi ja vietti lapsuutensa Vejlessä.
ElGamal
ElGamal-algoritmi on epäsymmetrinen julkisen avaimen salausalgoritmi, joka perustuu Diffie-Hellman avaimenvaihtojärjestelmään. Sen on esittänyt Taher Elgamal vuonna 1984. ElGamal-algoritmia käyttävät mm. GNU Privacy Guard -ohjelmisto, PGP:n uudemmat versiot ja monet muut salausjärjestelmät. DSA (Digital Signature Algorithm) on ElGamal -signatuuriskeeman variantti, mutta sitä ei tule sekoittaa ElGamal-algoritmiin.
ElGamal voidaan määrittää missä tahansa syklisessä ryhmässä G. Sen turvallisuus riippuu diskreetin logaritmin laskemisesta ryhmässä G.
ElGamal koostuu kolmesta komponentista: avainten generointi, salausalgoritmi ja salauksen purkualgoritmi.
Avainten generointi tapahtuu seuraavasti:
Liisa valitsee jonkin syklisen ryhmän formula_1. Olkoon formula_2 ryhmän formula_1 kertaluku eli alkioiden lukumäärä. Tämä kertaluku määrää Liisan käyttämän salakirjoitusjärjestelmän avaimen pituuden.
Seuraavaksi Liisa etsii jonkin ryhmän formula_1 
primitiivisen alkion formula_5. Primitiivisen alkion ominaisuus on se, että jokainen syklisen ryhmän formula_1 alkio voidaan esittää tämän alkion potenssina. Tämän eksponentin laskemista kutsutaan ryhmän formula_1 diskreetin logaritmin probleemaksi.
Liisa valitsee satunnaisen luvun formula_8 joukosta formula_9.
Liisa laskee ryhmän formula_1 alkion formula_11.
Liisa julkaisee käyttämänsä syklisen ryhmän formula_1, sen kertaluvun formula_2, primitiivisen alkion formula_5 ja 
laskemansa alkion formula_15. Nämä muodostavat hänen julkisen avaimensa. Luvun formula_8 Liisa pitää salaisena avaimenaan.
Salausalgoritmi toimii seuraavasti:
Oletetaan, että Roope haluaa lähettää Liisalle salaisen viestin käyttäen Liisan julkistamaa salakirjoitusjärjestelmää.
Roope konvertoi aluksi viestinsä ryhmän formula_1 alkioksi formula_18 käyttäen jotain yksinkertaista ja tunnettua koodausta (vaikkapa ASCII-koodia). 
Roope valitsee satunnaisen alkion formula_19 lukujoukosta formula_9.
Tämän jälkeen hän laskee ryhmän formula_1 alkiot formula_22 ja 
formula_23.
Roope lähettää Liisalle salakielisen viestin formula_24.
Salauksen purku toimii seuraavasti:
Liisa laskee ryhmän formula_1 alkion formula_26.
Nyt
formula_27.
Ryhmän formula_1 kertaluvun formula_2 määräämää avaimen pituutta pitemmät viestit joudutaan pilkkomaan avaimen pituutta pienempiin osiin.
ElGamal-järjestelmää käytetään kuitenkin varsinaisten viestien salaamisen sijasta yleensä ns. avaimenvaihtojärjestelmänä. Tällöin lyhyt symmetrisen salauksen salakirjoitusjärjestelmän avain vaihdetaan ElGamal-järjestelmää käyttäen ja näin vaihdettua avainta käytetään sitten varsinaisten pitempien viestien salaamiseen.
Viestin salaamiseen ElGamal-järjestelmää käyttäen tarvitaan kaksi potenssiinkorotusta. Nämä potenssiinkorotukset voidaan kuitenkin laskea toisistaan riippumatta. Viestin purkamiseen tarvitaan kuitenkin vain yksi potenssiinkorotus. Desiferoinnissa käytetty laskukaava voidaan nimittäin kirjoittaa muotoon formula_30.
Toisin kuin RSA-menetelmässä, laskentaa ei voida nopeuttaa kiinalaista jäännöslausetta käyttäen.
Sylvi Kekkonen
Sylvia Salome Kekkonen (o.s. Uino, 12. maaliskuuta 1900 Pieksämäki – 2. joulukuuta 1974 Helsinki) oli suomalainen kirjailija ja tasavallan presidentti Urho Kaleva Kekkosen puoliso. Heillä oli kaksi lasta, kaksospojat Matti Kaleva (1928–2013) ja Taneli Kaleva (1928–1985).
Sylvi Uinon vanhemmat olivat kirkkoherra Kauno Edvard Uino (1863–1916) ja Emilia Salome Stenberg (s.1869). Hän kirjoitti ylioppilaaksi vuonna 1918 Mikkelissä. Ylioppilaaksi tultuaan hän työskenteli lyhyen aikaa Suomen Käsityön Ystävissä ja pidempään Etsivän Keskuspoliisin kansliassa, missä tapasi tulevan puolisonsa Urho Kekkosen. Pari avioitui vuonna 1926. Kaksosten syntymän jälkeen 1928 Sylvi Kekkonen ei enää tehnyt ansiotyötä.
Luonteeltaan Sylvi Kekkonen oli älyllinen, pidättyväinen ja sisäänpäin kääntynyt. Presidentin puolisona hän osallistui edustamistehtäviin parhaansa mukaan, vaikka hänen julkista toimintaansa haittasikin nivelreuma. Sylvi Kekkonen tyynnytteli miehensä kiukunpurkauksia ja sai tämän silottelemaan kirjoituksiaan, mutta toisaalta hänellä oli joskus hyvinkin kärkeviä mielipiteitä poliitikoista. Tamminiemen pesänjakajat -teoksessa todetaan, että Sylvi Kekkonen oli ainoa kriitikko, jota Urho Kekkonen kuunteli ja jonka mielipiteet hän otti huomioon. Monien ystävyyssuhteiden raju katkeaminen presidentin kahdella viimeisellä kaudella johtui juuri hänen vaimonsa, suuren "kotidiplomaatin" poissaolosta.
Sylvi Kekkonen harrasti syvällisesti kirjallisuutta, piti kotonaan kirjallista salonkia ja kirjoitti pienimuotoista proosaa. Hänen ensimmäinen julkaistu teoksensa oli mietelmäkokoelman "Kiteitä" 1949. Kolme vuotta myöhemmin ilmestyi muistikuvien kokoelma "Kotikaivolla". Pienoisromaani "Käytävä" (1955) kuvasi sairaanhoitajan maailmaa ja pääteokseksi luonnehdittu "Amalia" (1958) sitä, miten itsensä epäonnistuneeksi tunteva nainen kamppailee omanarvontuntonsa puolesta ja luopuu inhimillisistä toiveistaan. Sylvi Kekkosen viimeinen teos oli lapsuusmuistelma "Lankkuaidan suojassa" (1968). Professori Kai Laitinen on luonnehtinut Kekkosen kirjailijanjälkeä: ”Hän puhuu lukijalleen koruttomasti, luottavaisesti ja läheltä.”
Vuonna 1949 Sylvi Kekkonen alkoi järjestää kotonaan kirjallisia keskusteluiltoja. Kirjailija Marja-Liisa Vartio on kuvaillut ilmapiiriä kotoisaksi ja vapautuneeksi. Hänen mukaansa Kekkonen oli yleensä mietteliäs ja hiljainen mutta saattoi joskus puhjeta hymyyn, kun vierasjoukko oli täynnä nuoruuden tärkeyttä ja itsevarmuutta. Keskusteluilloista muodostui vähitellen foorumi, jossa eri ikäpolvet tapasivat toisiaan ja heidän näkökantansa kohtasivat. Niihin osallistuivat muun muassa Eeva Joenpelto, Kirsi Kunnas, Kai Laitinen, Lassi Nummi ja Kaari Utrio. Presidentti Kekkonenkin otti osaa keskusteluun, jos hänellä oli aikaa, ja näin hän tutustui 1950-luvun modernisteihin.
Sylvi Kekkosen nimeä kantava kirjallisuustapahtuma "Sylvi Symposiumi" on järjestetty Pieksämäellä kesäisin vuodesta 2000.
Tuvan autonominen sosialistinen neuvostotasavalta
Tuvan autonominen sosialistinen neuvostotasavalta (Tuvan ASNT) oli Neuvostoliiton hallinnollinen alue Venäjän federatiivisessa sosialistisessa neuvostotasavallassa, joka käsitti nykyisen Tuvan tasavallan alueen.
Tuvan ASNT muodostettiin 10. lokakuuta 1961 Tuvan autonomisesta alueesta. Tuvan ASNT lakkasi virallisesti olemasta 31. maaliskuuta 1992, jolloin Tuvasta tuli Venäjän federaatioon kuuluva tasavalta.
Luigi Dallapiccola
Luigi Dallapiccola (3. helmikuuta 1904 Pisino d’Istria, Itävalta-Unkari [nyk. Pazin, Kroatia] – 19. helmikuuta 1975 Firenze) oli italialainen säveltäjä. Hän opiskeli pianonsoittoa Firenzen konservatoriossa, jossa hän itse toimi professorina vuosina 1931–1967. Dallapiccola sai myös opetusta sävellyksessä Vito Frazzilta.
Dallapiccola alkoi saavuttaa tunnettavuutta Mussolinin Italiassa. Hän oli kuitenkin fasistien vastustaja ja joutuikin hengenvaaraan toisen maailmansodan aikana. Esimerkiksi sellaiset aiheet kuin vaino, vankeus ja tyrannian vastustaminen ovat hänen tuotannossaan usein esillä. Yhdeksi säveltäjän viimeisistä teoksista jäi ooppera "Ulisse" (1960–1968). Heikkenevä terveys vaikeutti hänen sävellystyötään viimeisinä vuosina. Säveltäjä kuoli keuhkoödeemaan.
"Ulissen" lisäksi Dallapiccolan tuotantoon kuuluvat muiden muassa oopperat "Volo di notte" (kantaesitetty 1940) ja "Vanki" (kantaesitetty 1950). "Encyclopædia Britannican" mukaan säveltäjästä tekee huomionarvoisen 12-säveljärjestelmän hyödyntäminen lämpimässä, emotionaalisessa ilmaisussa.
Vuosina 1930–1932 Dallapiccola sävelsi kaksi teosta Kalevalan tekstiin: "Due liriche del Kalewala" (1930) ja "Tre studi" (1932).
Halikarnassos
Halikarnassos (), nykyinen Bodrum, oli antiikin aikana kreikkalainen kaupunki Vähän-Aasian lounaisrannalla Kaariassa.
Salamiin meritaistelusta tunnettu Artemisia oli Halikarnassosksen hallitsija. Halikarnassos kuului persialaissotien jälkeen Deloksen meriliittoon, mutta Antalkidaan rauhan jälkeen vuonna 387 eaa. Halikarnassos joutui Persian valtaan.
Hekatomnidien hallitsijasukuun kuulunut persialainen satraappi Mausollos siirsi pääkaupunkinsa Halikarnassokseen. Mausolloksen veli Piksodaros yritti liittoutua Makedonian Filippos II:n kanssa, mutta epäonnistui. Aleksanteri Suuren valloitusten aikana persialaisten joukkojen päällikkö Memnon piti Halikarnassosta laivastonsa tukikohtana. Aleksanteri Suuri valtasi kaupungin piirityksen jälkeen (Halikarnassoksen piiritys) ja antoi kaupungin takaisin Mausolloksen siskolle Adalle.
Garryales
Garryales on kaksisirkkaislahko, joka kuuluu asteridien toiseen pääryhmään Euasteridae I. Lahkon tunnetuimpia edustajia ovat koristekasveina käytetyt kiiltopensaat ("Aucuba").
Lahkon kasvit ovat puuvartisia kasveja, joiden anatomisia ominaisuuksia ovat korkkijällen esiintyminen epidermissä tai sen alla, putkiloiden porrasmaiset perforaatiot, syysolujen rengashuokoset, ruodin johtojänteiden kaarimaisuus, kivisolujen eli sklereidien esiintyminen ja yksisoluiset karvat. Kasvit ovat kaksikotisia ja kukat ovat pieniä. Niissä on yksilokeroiset sikäimet, joissa on kutakin emilehteä kohden 1–2 kärki-istukallista siemenaihetta. Emin vartalo on enintään lyhyt. Hedelmä on avautumaton.
Lahkossa on vain kaksi heimoa, mutta lahkon yhteyteen liittyy kolme heimoa lisää. Varsinaiset lahkoon kuuluvat heimot ovat:Lahkoon yhteyteen liitetyt heimot ovat:
Wilhelm Peterson-Berger
Olof Wilhelm Peterson-Berger (27. helmikuuta 1867 Ullånger, Ångermanland – 3. joulukuuta 1942 Östersund) oli ruotsalainen säveltäjä.
Peterson-Bergerin tunnetuimpiin teoksiin kuuluu pianosarja "Frösöblomster". Muita sävellyksiä ovat mm. sinfoniat "Solitudo" ja "Same-Ätnam", viulukonsertto, joukko yksinlauluja sekä oopperat "Ran" ja "Arnljot". Hän laati itse oopperoidensa ja useiden yksinlaulujensa tekstit kansallisten ruotsalaisten aiheiden pohjalta. Peterson-Berger sai eniten vaikutteita Edvard Griegin ja Richard Wagnerin musiikista. Hän julkaisi vuonna 1913 tutkielman suuresti ihailemastaan Wagnerista kulttuuri-ilmiönä "(Richard Wagner som kulturföreteelse)".
Säveltäjänuransa ohella Peterson-Berger toimi 1896–1930 musiikkikriitikkona Dagens Nyheter -lehdessä, ja arvostelijana hän oli erityisen pelätty.
Sofija Gubaidulina
Sofija Asgatovna Gubaidulina (; s. 24. lokakuuta 1931 Tšistopol, Tatarstan) on venäläinen säveltäjä. Hänen musiikissaan on uskonnollisia vaikutteita. Hän on käyttänyt joissakin teoksissaan epätavallisia soittimia ja soitinyhdistelmiä. Hän on puoliksi tataari.
Sofija Gubaidulina syntyi Tatarstanissa ja opiskeli pianonsoittoa ja sävellystä Kazanin konservatoriossa valmistuen vuonna 1954. Myöhemmin hän opiskeli Moskovassa. Omaperäisen sävellystyylinsä takia hän joutui Neuvostoliiton säveltäjäliiton hylkimäksi, eikä hänen musiikkiaan esitetty hänen kotimaassaan. Hänen musiikkiaan esitettiin vain Moskovan underground-piireissä. Tukeaan hänelle esitti muiden muassa Dmitri Šostakovitš.
1970-luvulla Gubaidulina perusti kansanmusiikkiyhtye Astrejan. Lännessä hän vieraili ensimmäistä kertaa vuonna 1984 Helsingin juhlaviikoilla. Vuodesta 1992 Sofija Gubaidulina on asunut Hampurissa, Saksassa.
Grażyna Bacewicz
Grażyna Bacewicz (5. helmikuuta 1909 Łódź – 17. tammikuuta 1969 Varsova) oli puolalainen säveltäjä ja viulisti. Hän kuului varhaisimpiin kansainvälistä huomiota saaneisiin puolalaisiin naissäveltäjiin.
Bacewicz aloitti pianon- ja viulunsoiton opiskelun isänsä Wincenty Bacewiczin () johdolla. Vuonna 1928 Grażyna Bacewicz pääsi Varsovan konservatorioon, josta hän valmistui vuonna 1932. Tämän jälkeen Bacewicz jatkoi opiskeluaan Pariisissa.
Monet Bacewiczin teoksista on sävelletty viululle. Tuotantoon kuuluu muun muassa seitsemän viulukonserttoa, kaksi pianokonserttoa, kuusi sinfoniaa, kamarimusiikkia (muun muassa seitsemän jousikvartettoa) ja pianoteoksia.
Elliott Carter
Elliott Cook Carter (11. joulukuuta 1908 New York – 5. marraskuuta 2012 New York) oli yhdysvaltalainen säveltäjä. Carterin tuotantoon kuuluu muun muassa viisi jousikvartettoa, sinfonioita ja konserttoja. "What Next?" (kantaesitys 1999) oli säveltäjän ainoa ooppera.
Carter syntyi New Yorkissa ja opiskeli Harvardin yliopistossa. Myöhemmin hän siirtyi Pariisiin opiskelemaan musiikkia Nadia Boulanger’n johdolla. Carter palasi Pariisista Yhdysvaltoihin vuonna 1935. Vuosina 1939–1941 hän toimi musiikin, fysiikan, matematiikan ja muinaiskreikan opettajana. Vuoden 1950 jälkeen syntynyt musiikki oli tavallisesti atonaalista ja rytmisesti kompleksista. Metrinen modulaatio on hänen tuotannolleen luonteenomaista.
Carter kuului Yhdysvaltain taiteen ja kirjallisuuden akatemian musiikkijaokseen vuodesta 1956. Hän oli kuollessaan sen pitkäaikaisin nykyjäsen.
Carter kuoli kotonaan New Yorkissa marraskuussa 2012. Hän sävelsi korkeasta iästään huolimatta elämänsä loppuun asti. Hänen viimeinen pianosävellyksensä "12 lyhyttä epigrammia" valmistui elokuussa.
Maantievirus matkalla pohjoiseen
Maantievirus matkalla pohjoiseen: 14 kolkkoa tarinaa on Stephen Kingin vuonna 2003 julkaistu novellikokoelma. Alkuteos "Everything's Eventual: 14 Dark Tales" on julkaistu Yhdysvalloissa vuonna 2002. Nimensä mukaisesti se sisältää 14 tarinaa.
Kirjan novelleista 1408 ja Riding the Bullet ovat toimineet pohjana samannimisille elokuvasovituksille.
Goffredo Petrassi
Goffredo Petrassi (16. heinäkuuta 1904 – 3. maaliskuuta 2003) oli italialainen säveltäjä. Hän syntyi Zagarolossa ja alkoi 15-vuotiaana työskennellä paikallisessa musiikkikaupassa. Vuonna 1928 Petrassi siirtyi Roomaan opiskelemaan urkujen soittoa ja sävellystä. Vuonna 1934 Alfredo Casella johti Petrassin säveltämän Partitan orkesterille Amsterdamissa.
Petrassin sävellyksiin kuuluu mm. kahdeksan "konserttoa orkesterille", jotka hän sävelsi 1930-1970-luvuilla.
Australian Idol
Australian Idol on Australian versio brittien "Pop Idolista" (Suomessa "Idols"). Se on kyvynetsintäohjelma, jossa etsitään popesiintyjää. Sen juontajina toimivat Andrew G ja James Mathison. Ensimmäinen tuotantokausi alkoi 27. heinäkuuta 2003, ja päättyi 19. marraskuuta 2003. Voittaja oli Guy Sebastian joka voitti finaalissa Shannon Nollin. Vuonna 2004, toisen kauden voittaja, Casey Donovan voitti toiseksi tulleen Anthony Callean. Vuoden 2005 kilpailun voitti Kate DeAraugo ja toiseksi sijoittui Emily Williams.
Gentianales
Gentianales (katkeromaiset) on varsinaiskaksisirkkaisten, Rosopsida, ryhmään Euasteridae I kuuluva lahko. Sen tunnetuimpia edustajia ovat katkero-, matara- ja oleanterikasvit.
Lahkon kemiallisia ominaisuuksia ovat iridoidien, indolialkaloidien, flavonien ja flavonolien esiintyminen; sen sijaan myrisetiini on harvinaista. Rauhaskarvat puuttuvat. Korkkijälsi sijaitsee varren pinnalla. Lehtiruodin johtojänne tai -jänteet ovat poikkileikkaukseltaan kaarimaisia. Kasvit haarautuvat tämänvuotisista versoista ja niiden lehtiasento on vastakkainen. Kutakin lehtiparia yhdistää varren poikki kulkeva juova. Lehdet ovat usein korvakkeellisia ja niissä on erityssuomuja. Kukan sikiäimessä on paljon siemenaiheita.
Lahkossa on viisi heimoa, joista Suomen kasvistossa ovat edustettuna matara- ja katkerokasvit. Oleanterikasveista maan alueella tavataan vain yhtä lajia lounaassa, käärmeenpistonyrttiä ("Vincetoxicum hirundinarium").
Roy Douglas
Roy Douglas (12. joulukuuta 1907 Tunbridge Wells – 23. maaliskuuta 2015) oli englantilainen säveltäjä. Hän aloitti pianon soittamisen 5-vuotiaana ja säveltämisen 10-vuotiaana. Vuonna 1933 Douglas pääsi Lontoon sinfoniaorkesterin jäseneksi.
Douglasin sävellyksiin kuuluvat muun muassa oboekvartetto (1932), "Kuusi tanssikarikatyyriä" (1939) ja elegia jousille (1945).
NORDCAPS
NORDCAPS (Nordic Coordinated Arrangement for Military Peace Support) on Islannin, Norjan, Ruotsin, Suomen ja Tanskan välinen pohjoismainen sopimus, jolla on vuodesta 1997 koordinoitu rauhanturvaoperaatioihin liittyvää opetusta maiden kesken.
Sopimuksen perusteella esimerkiksi yhteispohjoismainen CIMIC-koulutus annetaan Suomessa, sotilaspoliisikoulutus Tanskassa ja huoltokoulutus Norjassa.
Lembit Krull
Lembit Krull on virolainen rockmuusikko. Hän on soittanut bassokitaraa muun muassa J.M.K.E.:ssa sekä omassa yhtyeessään nimeltä Hot Kommunist, jossa myös lauloi.
Nykyään Lembit Krull soittaa bassoa suomalaisessa Pentatonik industrial-metalli yhtyeessä.
Osvaldas Balakauskas
Osvaldas Balakauskas (s. 19. joulukuuta 1937) on liettualainen säveltäjä. Hän syntyi Miliunaissa ja opiskeli Vilnassa vuosina 1955–1961. Myöhemmin hän opiskeli myös Kiovassa. Vuodesta 1988 lähtien Balakauskas on opettanut sävellystä konservatoriossa Vilnassa.
Tarvo Hanno Varres
Tarvo Hanno Varres (s. 25. heinäkuuta 1970) on virolainen taiteilija.
Hän on soittanut vuosina 1986-88 yhtyessä J.M.K.E., 1988-95 Röövel Ööbik ja Una Bomba.
"Guide to Intronomadism," Tallinn Art Hall, 1991
"Shadows of a Doubt", Tallinn Art Hall, 2013
"1995", Contemporary Art Museum of Estonia, 2015
"Shadow of a Flame", Tartu Art House, 2015
"Behind the Corner. Tarvo Varres", by Hanno Soans
"Flaming Shadows", Kadri Veermäe, Kunst.ee, 4/2015
Joaquín Homs
Joaquín Homs (1906–2003) oli espanjalainen säveltäjä. Hän aloitti musiikin opintonsa 8-vuotiaana. Hän soitti aluksi vain selloa, mutta ryhtyi 1930-luvulla opiskelemaan myös sävellystä. Homsin teoksiin kuuluu muun muassa pianokappaleita.
Kamose
Kamose oli Egyptiä noin vuonna 1550 eaa. hallinnut faarao. Hän oli kuningatar Aahotepin ja faarao Sekenenre Taon:n
poika ja seuraaja. Kamose oli 17. dynastian viimeinen faarao ja karkotti Egyptiä toisen välikauden ajan hallinneet hyksot Egyptistä.
Kamosen kuoleman jälkeen hänen nuorempi veljensä Ahmose yhdisti Ylä- ja Ala-Egyptin uudelleen ja perusti 18. dynastian ja siten myös uuden valtakunnan, joka on kolmas muinaisen Egyptin historian kolmesta pääaikakaudesta.
Mykola Kolessa
Mykola Filaretovytš Kolessa (, 6. joulukuuta 1903 – 8. kesäkuuta 2006) oli ukrainalainen säveltäjä. Myös hänen isänsä, Filaret Kolessa oli säveltäjä. Kolessa siirtyi 1920-luvulla Prahaan opiskelemaan. Hänen opettajiinsa kuuluivat muun muassa Vítězslav Novák ja Otakar Ostrčil. Kolessan sävellyksiin kuului orkesteri-, laulu- ja kamarimusiikkia.
Musta torni II: Kolme korttia pakasta
Musta torni II: Kolme korttia pakasta () on Stephen Kingin "Musta torni" -sarjan toinen osa vuodelta 1987. Teos ilmestyi suomeksi ensimmäisen kerran vuonna 1993.
Kolme korttia pakasta kertoo, kuinka Roland Deschain herää rannalta outojen rapuolentojen käydessä hänen kimppuunsa ja kuinka hän löytää ovia toisiin maailmoihin ja vetää niistä huumeriippuvaisen Eddien ja henkisesti kahteen jakautuneen Dettan/Odettan omaan maailmaansa. Mukana on myös Mort niminen psykopaatti, joka oli vastuussa edellisen osan Jake-pojan joutumisesta Rolandin maailmaan.
Solanales
Solanales (koisomaiset) on varsinaiskaksisirkkaisten, Rosopsida, Euasteridae I -ryhmään kuuluva lahko. Sen tunnetuimpia edustajia ovat kierto- ja koisokasvit. Tähän lahkoon kuuluvat tomaatti, chili ja tupakka.
Koisomaisten lehtiasento on kierteinen.
Lahkossa on viisi heimoa. Suomessa tavataan edustajia koiso- ja kiertokasveista.
Darwin (Australia)
Darwin on Australian Pohjoisterritorion pääkaupunki, suurin kaupunki ja tärkeä satama. Vuoden 2016 sen asukasluku oli 118 452.
Darwin sijaitsee Australian pohjoisrannikolla, niemimaalla, joka suojaa sen luonnonsatamaa Beaglenlahdella.
Vuoden lämpimintä aikaa on loka-marraskuu, jolloin keskimääräinen ylin lämpötila on 33.5 °C. Viileintä on heinäkuussa, jolloin keskimääräinen alin jää 20 asteen alapuolelle. Eniten sataa tammikuuss,a kun taas kesä-elokuussa ei sada juuri lainkaan.
Kaupunki perustettiin vuonna 1869. Se oli nimeltään Palmerston ennen kuin se nimettiin Darwiniksi vuonna 1911. Kaupungin luonnonsataman löysi vuonna 1839 "HMS Beaglella" purjehtinut John Lort Stokes, ja laivan kapteeni John Clements Wickham nimesi kaupungin brittiläisen luonnontieteilijän Charles Darwinin mukaan. Darwin oli aiemmin tehnyt tutkimusmatkoja Wickhamin kanssa "Beaglella". Darwin ei koskaan itse käynyt hänen nimeään kantavassa kaupungissa.
Kaupungin väkiluku kasvoi vuonna 1871, kun 200 kilometriä etelämpää, Pine Creekistä, löytyi kultaa. Toisen maailmansodan aikana 19. helmikuuta 1942 Darwiniin tehtiin ilmahyökkäys, joka tappoi 243 ihmistä. Helmikuun 1942 ja lokakuun 1943 välisenä aikana japanilaiset tekivät yli 60 sotilaslentoa Darwinin yli.
25. joulukuuta 1974 Darwiniin osui yksi Australian historian pahimmista pyörremyrskyistä, Tracy, joka tappoi 64 ihmistä. Jopa laivoja upposi satamassa. Kaupungin 43 000 asukkaasta noin 30 000 evakuoitiin. Pyörremyrskyn jälkeisen uudelleenrakentamisen ansiosta Darwin on nykyään yksi Australian moderneimmista kaupungeista.
Darwinin taloutta tukevat lähiseudun kaivokset ja karjanhoito. Siellä on myös valtion virastoja, tiilitehtaita, armeijan tukikohtia, Timorinmeren öljyn etsintää ja uraanin ja helmien kauppaa.
LAMP
LAMP on kokoelma avoimen lähdekoodin ohjelmia, jotka yhdessä muodostavat WWW-palvelimen, jonka alla voidaan suorittaa dynaamisia websivuja.
LAMP sisältää ohjelmat:
Filippiinien hauta
Filippiinien hauta eli Mindanaon hauta () on Filippiinien itäpuolella Filippiinienmeressä sijaitseva syvänmeren hauta. Sen syvyys on 10 497 metriä eli lähes 11 kilometriä, myöhemmin tehdyt syvemmät mittaukset ovat osoittautuneen mittalaitevirheiksi. Syvänteen pituus on 1 320 kilometriä, ja sen leveys on noin 30 kilometriä.
Psycho Circus
Psycho Circus on Kiss-yhtyeen kahdeksastoista studioalbumi, joka julkaistiin syyskuussa 1998. Se on yhtyeen alkuperäiskokoonpanon (Gene Simmons, Paul Stanley, Peter Criss, Ace Frehley) ns. "paluulevy". Tästä huolimatta useimmilla raidoilla soittavat ainoastaan Simmons ja Stanley kovan luokan studiomuusikoiden kera. Levyn kitaroinnista vastasivat Tommy Thayer, joka myöhemmin korvasi Frehleyn Kissin kitaristina ja Bruce Kulick, joka oli soittanut yhtyeessä ennen "Psycho Circus" -albumia jo vuodesta 1984 saakka. Rumpuraidat levylle soitti pääosin Kevin Valentine. Ainoastaan Frehleyn kappaleessa "Into The Void" kuullaan alkuperäiskvartetin yhteissoittoa. "You Wanted The Best" -kappaleessa kaikki neljä tosin laulavat vokaaliosuuden.
Yhtye toivoi levyn tuottajaksi Bob Ezriniä, joka on mm. tuottanut aiemmin yhtyeen levyt "Destroyer" (1976), "Music from The Elder" (1981) ja "Revenge" (1992), mutta Ezrin kieltäytyi muiden töidensä vuoksi. Lopulta levyn tuotti kanadalainen Bruce Fairbairn.
Psycho Circus pääsi julkaisuvuotenaan kolmanneksi Billboardin listoilla ja ylitti lopulta kultarajan. Vaikka levystä ei suurta menestystä tullutkaan, tuotti Kissin samanniminen kiertue kuitenkin yli 100 miljoonaa dollaria ollen tuottoisin kyseisen vuoden kiertueista.
KISS aloitti Psycho Circus Euroopan kiertueen Helsingistä Hartwall-Areenalta
Levyllä ja levypidikkeessä on hologrammikansi.
Yhdysvaltain ulkopuolisen Psycho Circus -kiertueen promotoimiseksi levystä tehtiin kahden CD:n versio, missä ensimmäinen levy on identtinen normaalin version kanssa, mutta toisella CD:llä on kuusi liveraitaa, jotka on äänitetty Yhdysvalloissa. Toisin kuin Alive-sarjan levyillä, kappaleet eivät yritä muodostaa yhtenäisen konsertin tuntua, vaan ovat yksittäisiä liveraitoja.
"Psycho Circus" -kappaleesta tehtiin musiikkivideo. Videolla esiintyvät kaikki Kissin alkuperäisjäsenet. Videossa käytettiin paljon uusia efektejä, ja tietyissä versioissa 3D-efektejä. "Psycho Circus"-video on ensimmäinen musiikkivideo, jossa on käytetty 3D-efektejä.
WAMP
WAMP on muunnos vastaavasta ohjelmistokokonaisuudesta LAMPista, jossa kokoelma ohjelmia muodostaa WWW-palvelimen jonka alla voidaan ajaa dynaamisia websivuja. Yleisimmin WAMP-ohjelmistokokonaisuutta käytetään ainoastaan paikallisesti eri komentosarjakielellä toteutettujen palveluiden testaamiseen johtuen Apachen heikosta tietoturvasta Windows-ympäristössä.
WAMP sisältää ohjelmat:
Revenge (Kissin albumi)
Revenge on yhdysvaltalaisen Kiss -yhtyeen kuudestoista studioalbumi. Albumi julkaistiin 19. toukokuuta 1992, ja sen tuotti myös aiemmin yhtyeen kanssa työskennellyt Bob Ezrin. Musiikillisesti "Revenge" on yksi yhtyeen uran raskaimmista studioalbumeista, ja Kissin tavanomaisen hard rock -voittoisen musiikin ohella albumin materiaali lähentelee myös heavy metalia. Albumi oli Kissin ensimmäinen, jolla yhtyeen rumpalina soitti sydänsyöpään menehtyneen Eric Carrin korvannut Eric Singer.
Albumilta julkaistiin viisi singleä: ”God Gave Rock ’N’ Roll to You II”, ”Unholy”, ”Domino”, ”I Just Wanna” ja ”Every Time I Look at You”. Singlejulkaisut menestyivät Yhdysvalloissa "Billboardin" Hot Mainstream Rock Tracks -singlelistalla, ja Euroopassa esimerkiksi ”God Gave Rock ’N’ Roll to You II” nousi hitiksi Britannian, Saksan ja Sveitsin singlelistoilla. Jokaisesta singlekappaleesta kuvattiin myös musiikkivideo. Myös itse albumi menestyi hyvin, sillä se nousi Yhdysvalloissa Billboard 200 -albumilistan kuudenneksi ja ylsi kärkikymmenikköön myös neljässä muussa maassa. Yhdysvalloissa "Revenge" ylitti puolen miljoonan kappaleen eli kultalevyn myynnin noin kahdessa kuukaudessa, ja Kanadassa alle kuukaudessa.
Albumin julkaisua seurasi Revenge Tour -kiertue, jonka aikana yhtye äänitti livealbumin "Alive III" ja taltioi myös konserttivideon "Kiss Konfidential", jotka julkaistiin vuonna 1993.
Deutschland sucht den SuperStar
Deutschland sucht den SuperStar (lyhenteenä DSDS, ) on Idols-formaattiin perustuva saksalainen televisio-ohjelma, jota esitetään RTL-kanavalla. Ohjelmassa etsitään kilpailijoiden joukosta uusia lupaavia laulajia. Vuonna 2002 alkaneesta ohjelmasta esitetään vuonna 2015 jo 12. tuotantokausi. Dieter Bohlen on ollut ohjelman tuomaristossa jokaisella tuotantokaudella.
Voittajiksi ohjelmassa ovat selvinneet Alexander Klaws (1. kausi), Elli Erl (2. kausi), Tobias Regner (3. kausi), Mark Medlock (4. kausi), Thomas Godoj (5. kausi), Daniel Schuhmacher (6. kausi), Mehrzad Marashi (7. kausi), Pietro Lombardi (8. kausi), Luca Hänni (9. kausi), Beatrice Egli (10. kausi) ja Aneta Sablik (11. kausi).
Gustav Holst
Gustavus Theodore von Holst (21. syyskuuta 1874 – 25. toukokuuta 1934) oli englantilainen säveltäjä, jolla oli ruotsalaisia sukujuuria. Hän poisti nimestään ”vonin” ensimmäisen maailmansodan aikana, sillä hän pelkäsi joutuvansa samaistetuksi saksalaisiin. Myös Gustav Holstin tytär Imogen Holst oli säveltäjä.
Holst syntyi Cheltenhamissa ja opiskeli musiikkia Lontoossa. Ennen omistautumistaan säveltäjäksi Holst elätti itsensä soittamalla pasuunaa. Vuosina 1903–1923 hän toimi opettajana eri musiikkioppilaitoksissa, minkä jälkeen hän luopui kaikista julkisista tehtävistään ja keskittyi yksinomaan sävellystyöhön. Holst kuoli Lontoossa.
Holstin soitetuimpiin sävellyksiin kuuluu orkesterisarja "Planeetat" ("The Planets", 1914–1916), ja erityisesti sen Jupiter-osan melodiaan perustuva isänmaallinen hymni "I Vow to Thee, My Country". Säveltäjä itse ei kuitenkaan pitänyt "Planeettoja" parhaana teoksenaan. Lisäksi hän sävelsi muun muassa oopperoita, kuoroteoksia, sinfonioita ja muuta orkesterimusiikkia. Holstin sävellystyyli antoi vaikutteita monille myöhemmille brittiläisille säveltäjille.
Kuulento
Kuulento tarkoittaa Maan kiertolaiseen Kuuhun suuntautuvaa joko miehitettyä tai miehittämätöntä avaruuslentoa. Miehittämättömiä kuulentoja sanotaan luotainlennoiksi. Näitä ovat muun muassa Neuvostoliiton Luna 9 ja Yhdysvaltain Surveyor 1. Miehitettyjä lentoja Kuuhun on toistaiseksi tehnyt vain Yhdysvallat Apollo-ohjelman puitteissa 1969–1972; Kuussa kävi 12 astronauttia. Ensimmäinen Kuuhun laskeutunut miehitetty lento oli Apollo 11 heinäkuussa 1969, jolloin astronautti Neil Armstrong astui ensimmäisenä Kuun kamaralle. Tällä hetkellä viimeisin miehitetty kuulento oli Apollo 17 vuonnan 1972. Kiinan Chang’e-3 2013 oli ensimmäinen pehmeä laskeutuminen Kuuhun sitten vuoden 1976.
Neuvostoliiton yritys lähettää miehitettyjä kuulentoja epäonnistui, kun valtava N-1-raketti tuhoutui jo miehittämättömissä koelaukaisuissaan monien suunnitteluvirheiden takia. Myös Yhdysvaltain Saturn V -raketissa oli joitain ongelmia, mutta sen laukaisut onnistuivat. Neuvostoliitto salasi pitkään epäonnistumisensa. Yhdysvaltain hallinto päätti vuonna 1972 lopettaa liian kalliiksi katsomansa kuulennot.
Miehitettyjä kuulentoja ovat eräät niiden valmisteluissa mukana olemattomat tahot Yhdysvalloissa väittäneet huijaukseksi.
Vuoden 2003 Columbia-sukkulan onnettomuuden jälkeen Yhdysvallat aloitti uusiin kuulentoihin kykenevien alusten kehittämiseen suuntaavan Project Constellationin, jossa oli määrä toteuttaa paluu kuuhun vuonna 2020. Projekti menetti rahoituksensa Barack Obaman vuoden 2011 budjetissa. Tekniikan kehityksen ja kaupallisten toimijoiden myötä kuulentojen ja pysyvän kuutoiminnan suunnittelu on kuitenkin voimistunut 2010-luvun lopulla. 2018 julkaistiin ensimmäinen uusi miehitetty kuulento DearMoon; mukaan lukien lennon rahoittaja ja ensimmäinen nimetty osallistuja.